**VEREJNÝ OBSTARÁVATEĽ:** Fakultná nemocnica s poliklinikou J. A. Reimana Prešov

 Hollého 14, 081 81 Prešov

 Výtlačok jediný

 Počet listov: 8

 **SÚŤAŽNÉ PODKLADY**

**k Výzve v rámci zriadeného Dynamického nákupného systému**

Predmet zákazky:

**„Infúzna technika vrátane poskytnutia záručného servisu pre FNsP J.A.Reimana Prešov (Operačky)“**

Infúzna technika s požiadavkou na zabezpečenie kompatibility s existujúcim technickým vybavením. Verejný obstarávateľ umožňuje predloženie ponuky, ktorá neprihliada na kompatibilitu, avšak úspešný uchádzač v prípade úspešnej ponuky na vlastné náklady zabezpečí kompletnú výmenu existujúcej techniky. Je požadovaná kompatibilita s existujúcou technikou od spoločnosti BBraun.

Verejné obstarávanie realizované postupom zadávania zákazky podľa § 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

Súťažné podklady sú vlastníctvom Ministerstva zdravotníctva Slovenskej republiky, Bratislava v skrátenej forme „MZ SR“. Záujemca môže súťažné podklady použiť len v súvislosti s prípravou ponuky v súlade so zákonom o verejnom obstarávaní.

 OBSAH SÚŤAŽNÝCH PODKLADOV

[**1.** **Podmienky predloženia ponuky** 3](#_Toc3373112)

[**2.** **Predkladanie a obsah ponuky** 4](#_Toc3373113)

[**3.** **Doplnenie, zmena a odvolanie ponuky** 5](#_Toc3373114)

[**4.** **Náklady na ponuku** 5](#_Toc3373115)

[**5.** **Variantné riešenie** 5](#_Toc3373117)

[**6.** **Podmienky zrušenia použitého postupu zadávania zákazky** 5](#_Toc3373118)

[**7.** **Komunikácia a vysvetlenie** 5](#_Toc3373119)

[**8.** **Pravidlá použitia elektronickej aukcie** 6](#_Toc3373120)

[**9.** **Otváranie ponúk (ku konkrétnej výzve)** 7](#_Toc3373121)

[**10.** **Subdodávatelia** 7](#_Toc3373122)

[**11.** **Generálna klauzula** 8](#_Toc3373123)

[**12.** **Prílohy** 8](#_Toc3373124)

##### Všeobecné informácie

 **Identifikácia VEREJNÉHO obstarávateľa**

Názov organizácie: Fakultná nemocnica s poliklinikou J. A. Reimana Prešov

Zastúpený: MUDr. Radoslav Čuha, MBA, MPH, generálny riaditeľ

Ing. Mária Miščíková, MBA, ekonomický riaditeľ

 MUDr. Juraj Smatana, MBA, medicínsky riaditeľ

Sídlo organizácie: Hollého 14, 081 81 Prešov

IČO: 00610577

Kontaktná osoba: Ing. Katarína Harčárová

Telefón: 051 7011 060

E-mail: harcarova@fnsppresov.sk

Adresa stránky, kde je možný prístup k dokumentácií VO: https://josephine.proebiz.com/

##  **Podmienky predloženia ponuky**

Zaradený záujemca môže predložiť len jednu ponuku. Ponuka bude predložená ako jednoobálková v súlade s § 49 ods. 6 písm. b) zákona o verejnom obstarávaní. Zaradený záujemca predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch.

Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese https://josephine.proebiz.com/

Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/

V predloženej ponuke prostredníctvom systému JOSEPHINE musia byť pripojené požadované naskenované doklady (doporučený formát je „PDF“) a vyplnenie elektronického formulára, ktorý odpovedá návrhu na plnení kritérií uvedeného v súťažných podkladoch.

V prípade, že zaradený záujemca predloží listinnú ponuku, verejný obstarávateľ ju v súlade s § 49

ods. 4 vylúči z verejného obstarávania.

Ponuka, pre účely zadávania tejto zákazky, je prejav slobodnej vôle zaradeného záujemcu, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.

Ponuku môžu predkladať zaradení záujemcovia (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je zaradeným záujemcom skupina, takýto zaradený záujemca je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou, ak tento doklad nepredložil počas zaradenia do DNS. V prípade, ak bude ponuka skupiny zaradených záujemcov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.

Zaradený záujemca môže predložiť iba jednu ponuku. Zaradený záujemca nemôže byť v tom istom postupe zadávania zákazky (v konkrétnej výzve) členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči zaradeného záujemcu, ktorý je súčasne členom skupiny dodávateľov.

##  **Predkladanie a obsah ponuky**

Ponuky sa budú predkladať elektronicky v zmysle § 49 ods. 1 písm. a) jednoobálkovo podľa § 49 ods. 6 písm. b) zákona o verejnom obstarávaní do systému JOSEPHINE, umiestnenom na webovej adrese https://josephine.proebiz.com.

Predkladanie ponúk je umožnené iba autentifikovaným zaradeným záujemcom do daného zriadeného Dynamického nákupného systému. Zaradený záujemca sa prihlasuje do systému pomocou eID alebo svojich hesiel, ktoré nadobudol v rámci autentifikačného procesu.

Autentifikovaný zaradený záujemca si po prihlásení do systému JOSPEHINE v záložke „Moje obstarávania“ vyberie predmetnú zákazku a vloží svoju ponuku do určeného formulára na príjem ponúk,

ktorý nájde v záložke ponuky.

Zaradeným záujemcom navrhovaná celková cena verejného obstarávania uvedená na 2 desatinné miesta uvedená v EUR bez DPH, ktorú uchádzač vloží do systému JOSEPHINE. V predloženej ponuke prostredníctvom systému JOSEPHINE musia byť pripojené požadované naskenované doklady a dokumenty tvoriace obsah ponuky, požadované v týchto súťažných podkladoch, ktoré musia byť k termínu predloženia ponuky platné a aktuálne.

Lehota na predkladanie ponúk uplynie dňa 06.05.2019 o 10:00 hod.

Obsah ponuky:

a) Vyplnený a podpísaný návrh zmluvy

b) Vyplnený záväzný návrh na plnenie v systéme Josephine a zároveň vyplnené prílohy súťažných podkladov – Príloha č.1 špecifikácia predmetu zákazky kde budú uvedené (áno/nie) informácie o technickej špecifikácii ponúkaných prístrojov, Príloha č. 2 Návrh na plnenie vrátane uvedených cien. Tieto prílohy budú podpísané a nahraté vo formáte .pdf pre kontrolu prípadných matematických chýb.

##  **Doplnenie, zmena a odvolanie ponuky**

Zaradený záujemca môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Zaradený záujemca pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

## **Náklady na ponuku**

## Všetky výdavky spojené s prípravou a predložením ponuky znáša zaradený záujemca bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

Ponuky a dokumenty súvisiace s touto zákazkou doručené do miesta sídla verejného obstarávateľa sa počas plynutia lehoty viazanosti a ani po uplynutí lehoty viazanosti ponúk zaradeným záujemcom nevracajú. Zostávajú ako súčasť dokumentácie o verejnom obstarávaní.

## **Variantné riešenie**

Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené bude iba požadované riešenia.

## **Podmienky zrušenia použitého postupu zadávania zákazky**

Verejný obstarávateľ môže zrušiť použitý postup zadávania zákazky podľa ustanovení zákona o verejnom obstarávaní. Verejný obstarávateľ si vyhradzuje právo zrušiť postup zadávania zákazky, ak cena za celý predmet zákazky bude vyššia ako predpokladaná hodnota zákazky.

## **Komunikácia a vysvetlenie**

Verejný obstarávateľ bude pri komunikácii so zaradenými záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a zaradenými záujemcami počas celého procesu verejného obstarávania.

Pravidlá pre doručovanie – zásielka sa považuje za doručenú zaradenému záujemcovi ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

Ak je odosielateľom zásielky verejný obstarávateľ, tak zaradenému záujemcovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Zaradený záujemca sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy Zaradený záujemca si môže v komunikačnom rozhraní zobraziť celú históriu o svojej komunikácií s verejným obstarávateľom.

Ak je odosielateľom informácie zaradený záujemca, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

Verejný obstarávateľ umožňuje zaradeným záujemcom neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa formou odkazu na systém JOSEPHINE.

**Všeobecné informácie k webovej aplikácií JOSEPHINE**

JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>

Na bezproblémové používanie systému JOSEPHINE je nutné používať jeden z podporovaných internetových prehliadačov:

Microsoft Internet Explorer verzia 11.0 a vyššia,

Mozilla Firefox verzia 13.0 a vyššia alebo

Google Chrome.

Hospodársky subjekt môže požiadať verejného obstarávateľa o vysvetlenie. Za včas doručenú požiadavku o vysvetlenie sa považuje požiadavka doručená verejnému obstarávateľovi v písomnej forme v termíne najneskôr do 3 pracovných dní pred uplynutím lehoty na predkladanie ponúk. Po tejto lehote záujemcovi/zaradenému záujemcovi nezaniká právo požiadať o vysvetlenie súťažných podkladov, ale verejný obstarávate mu negarantuje doručenie vysvetlenia v lehote určenej zákonom.

Odpoveď na žiadosť o vysvetlenie bude uverejnené vo webovej aplikácií JOSEPHINE pri dokumentoch k tejto zákazke. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií JOSEPHINE. Verejný obstarávateľ o jeho uverejnení odošle správu všetkým známym záujemcom v deň uverejnenia.

## **Pravidlá použitia elektronickej aukcie**

Verejný obstarávateľ vyzve elektronickými prostriedkami súčasne všetkých uchádzačov, ktorí neboli vylúčení a ktorých ponuky spĺňajú určené požiadavky, na účasť v elektronickej aukcii. Predmetom elektronickej aukcie sú celkové ponúknuté ceny, ktoré boli uvedené v ponukách predložených v systéme JOSEPHINE.

Predložením nových cien v elektronickej aukcii systém pre elektronickú aukciu zostaví poradie ponúk automatizovaným vyhodnotením podľa stanoveného kritéria.

Verejný obstarávateľ nemusí zrealizovať elektronickú aukciu, ak by sa jej mal zúčastniť len 1 uchádzač. Počas trvania elektronickej aukcie uchádzači predkladajú nové ceny až do ukončenia elektronickej aukcie.

Poradie ponúk po elektronickej aukcii bude zostavené nasledovne:

- na prvom mieste sa umiestni uchádzač, ktorý v elektronickej aukcii ponúkol najvýhodnejšiu ponuku z hľadiska najlepšieho pomeru ceny a kvality, podľa kritérií určených na vyhodnotenie ponúk,

- ponuka s druhou najvýhodnejšou ponukou z hľadiska najlepšieho pomeru ceny a kvality bude označená ako druhá, ponuka s treťou najvýhodnejšou ponukou z hľadiska najlepšieho pomeru ceny a kvality bude označená ako tretia atď.

Trvanie elektronickej aukcie, minimálny krok zníženia aj prípadný maximálny krok zníženia bude uvedený vo výzve na účasť v elektronickej aukcii.

##  **Otváranie ponúk (ku konkrétnej výzve)**

Otváranie ponúk sa uskutoční elektronicky po uplynutí lehoty na predkladanie ponúk v mieste sídla verejného obstarávateľa FNsP J.A.Reimana Prešov, Hollého 14, 081 81 Prešov. Otváranie ponúk bude § 54 ods. 3 zákona o verejnom obstarávaní neverejné.

## **Subdodávatelia**

Verejný obstarávateľ umožňuje využitie subdodávateľa/subdodávateľov.

V prípade, že úspešný uchádzač k plneniu predmetu zákazky využije subdodávateľov, verejný obstarávateľ, v súlade s § 41 ods. 1 písm. b) zákona o verejnom obstarávaní požaduje, aby navrhovaní subdodávatelia spĺňali podmienky účasti týkajúce sa osobného postavenia a neexistovali u nich dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky, ktorý má subdodávateľ plniť. Úspešný uchádzač je pri podpise zmluvy povinný predložiť originály alebo úradne overené kópie dokladov preukazujúcich spôsobilosť podľa § 32 ods. 2 zákona o verejnom obstarávaní, každého subdodávateľa.

Úspešný uchádzač, najneskôr ku dňu podpisu zmluvy, uvedie navrhovaných subdodávateľov a podiel subdodávok v rozsahu údajov uvedených v prílohe č. 4 Zoznam subdodávateľov a podiel subdodávok, návrhu Zmluvy.

V prípade, ak úspešný uchádzač bude plniť predmet plnenia zmluvy prostredníctvom subdodávateľov, ktorí majú povinnosť zapisovať sa do registra partnerov verejného sektora v zmysle § 2 zákona č. 315/2016 Z.z. o registri partnerov verejného sektora a o zmene a doplnení niektorých zákonov, títo musia byť v čase uzavretia zmluvy alebo v čase použitia takéhoto subdodávateľa v registri zapísaní. V prípade, ak počas platnosti zmluvy dôjde k právoplatnému výmazu subdodávateľa z registra, je dodávateľ povinný okamžite ukončiť plnenie zmluvy prostredníctvom takéhoto subdodávateľa.

## **Generálna klauzula**

Verejný obstarávateľ bude pri uskutočňovaní tohto postupu zadávania zákazky postupovať v súlade so zákonom č. 343/2015 Z.z. o verejnom obstarávaní a o zmene a doplnené niektorých zákonov, prípadne inými všeobecne záväznými právnymi predpismi. Všetky ostatné informácie, úkony a lehoty sa nachádzajú v zákone o verejnom obstarávaní.

## **Prílohy**

Prílohami k týmto súťažným podkladom sú:

* Príloha č. 1 - Špecifikácia
* Príloha č. 2 - Návrh na plnenie
* Príloha č. 3 - Zmluva